stanford-oval/wikipedia huggingface dataset:
64ดีดี

| --- | --- |
64DD
nintendo 64DDนินเท็นโด 64ที่ติดตั้งกับ64ดีดี
ผู้พัฒนา: นินเท็นโด, Alps Electric
ผู้ผลิต: Alps Electric
ชนิด: เครื่องเล่นวิดีโอเกม อุปกรณ์เสริม
รุ่นที่: ยุคที่ห้า
วางจำหน่าย: JP: 13 ธันวาคม พ.ศ. 2542
ยกเลิก: JP: 28 กุมภาพันธ์ พ.ศ. 2544
หน่วยขาย: 15,000+
สื่อ: Magnetic disk (64 MB)
ความจุ: 36 megabit ROM (audio/font)
การเชื่อมต่อ: 22.8 kbps dialup modem
บริการออนไลน์: Randnet randnetdd.co.jp
เว็บไซต์: nintendo.com/n64/64dd.html ที่ เวย์แบ็กแมชชีน (เก็บถาวร 1998-02-05). Additional archives: 2000.
ด้านหน้าแผ่นดิสก์ 64ดีดี จากเกมDoshin the Giant
ด้านหลังแผ่นดิสก์ 64ดีดี
64ดีดี หรือ นินเท็นโด 64ดีดี (ญี่ปุ่น: ロクヨンディーディー; โรมาจิ: Rokuyondīdī; อังกฤษ: 64DD) เป็นอุปกรณ์เสริมฟลอปปีดิสก์ที่พัฒนาโดยบริษัทนินเท็นโดและ Alps Electric เดิมทีอุปกรณ์นี้จะวางจำหน่ายพร้อมกับเครื่องนินเท็นโด 64 ใน พ.ศ. 2539 แต่การพัฒนากลับมีความล่าช้าหลายครั้งจนได้วางจำหน่ายในประเทศญี่ปุ่นในวันที่ 13 ธันวาคม พ.ศ. 2542 ความจุของดิสก์ 64ดีดีอยู่ที่ 64 เมกะไบต์ และคำว่า "ดีดี" ย่อมาจากคำว่า "ดิสก์ ไดรฟ์" หรือ "ไดนามิก ไดรฟ์" นินเท็นโดยังได้เปิดตัวบริการออนไลน์ร่วมกับพันธมิตรโดย Randnet อย่างไรก็ตาม 64ดีดีกลับประสบความล้มเหลวในเชิงพาณิชย์ อุปกรณ์เสริมนี้ยังมีแผนที่จะวางจำหน่ายในอเมริกาเหนือใน พ.ศ. 2543 แต่ได้ถูกยกเลิกไป เกมที่ลงให้กับ 64ดีดีมีอยู่เพียงแค่ 10 เกมเท่านั้น ส่วนเกมส่วนใหญ่กว่า 60 เกมที่เคยวางแผนพัฒนาสำหรับ 64ดีดี ต่างได้ทยอยวางจำหน่ายเป็นเกมมาตรฐานบนนินเท็นโด 64 หรือถูกพอร์ตไปยังคอนโซลอื่นเช่นเกมคิวบ์ หรือถูกยกเลิก 64ดีดียุติการวางจำหน่ายและเลิกผลิตในประเทศญี่ปุ่นในวันที่ 28 กุมภาพันธ์ พ.ศ. 2544 โดยยอดจำหน่ายอยู่ที่ประมาณ 15,000 เครื่อง
51 ม้าบิน บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
[[ไฟล์:|300px]] ภาพวาดจินตนาการของดาว 51 ม้าบิน บี (บนขวา)
ดาวฤกษ์แม่
| ดาวฤกษ์ | ดาวฤกษ์ | 51 ม้าบิน |
| กลุ่มดาว | กลุ่มดาว | กลุ่มดาวม้าบิน |
| ไรต์แอสเซนชัน | (α) | 22h 57m 28.0s |
| เดคลิเนชัน | (δ) | +20° 46′ 08″ |
| ความส่องสว่างปรากฏ | (mV) | 5.49 |
| ระยะห่าง | ระยะห่าง | 50.9 ± 0.3 ly (15.61 ± 0.09 pc) |
| ชนิดสเปกตรัม | ชนิดสเปกตรัม | G2.5IVa or G4-5Va |
| มวล | (m) | 1.06 M☉ |
| รัศมี | (r) | 1.237 ± 0.047 R☉ |
| อุณหภูมิ | (T) | 5571 ± 102 K |
| ความเป็นโลหะ | [Fe/H] | 0.20 ± 0.07 |
| อายุ |  | 6.1-8.1 พันล้านปี |
องค์ประกอบวงโคจร
| กึ่งแกนเอก | (a) | 0.0527 ± 0.0030 AU |
| จุดใกล้ที่สุดจากดาวฤกษ์แม่ | (q) | 0.0520 AU |
| จุดไกลที่สุดจากดาวฤกษ์แม่ | (Q) | 0.0534 AU |
| ความเยื้องศูนย์กลาง | (e) | 0.013 ± 0.012 |
| คาบการโคจร | (P) | 4.230785 ± 0.000036 d |
| ความเร็ว | (υ) | 136 km/s |
| มุมของจุดใกล้ที่สุด | (ω) | 58° |
| เวลาที่เข้าใกล้ดาวฤกษ์แม่ที่สุด | (T0) | 2,450,001.51 ± 0.61 JD |
| ครึ่งแอมพลิจูด | (K) | 55.94 ± 0.69 m/s |
ลักษณะทางกายภาพ
| มวลอย่างต่ำ | (m sin i) | 0.472 ± 0.039 MJ |
| อุณหภูมิ | (T) | 1284 ± 19 K |
ข้อมูลการค้นพบ
| ค้นพบเมื่อ | ค้นพบเมื่อ | 6 October 1995 |
| ค้นพบโดย | ค้นพบโดย | Michel Mayor and Didier Queloz |
| วิธีตรวจจับ | วิธีตรวจจับ | Radial velocity (ELODIE) |
| สถานที่ที่ค้นพบ | สถานที่ที่ค้นพบ |  Haute-Provence |
| สถานะการค้นพบ | สถานะการค้นพบ | Published |
ชื่ออื่น
Bellerophon
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
51 ม้าบิน บี (อังกฤษ: 51 Pegasi b) หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
ดูเพิ่ม

PSR B1257+12 B
PSR B1257+12 C
HD 209458 b
2 พงศาวดาร 1

หนังสือพงศาวดาร ฉบับที่ 2 บทที่ 1
| 2 พงศาวดาร 1 |
| --- | --- |
← 1 พงศาวดาร 292 พงศาวดาร 2 →
หน้าของหนังสือพงศาวดาร (1 และ 2 พงศาวดาร) ในฉบับเลนินกราด (ค.ศ. 1008)
หนังสือ: หนังสือพงศาวดาร
หมวดหมู่: เคทูวีม
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 14
2 พงศาวดาร 1 (อังกฤษ: 2 Chronicles 1) เป็นบทแรกของหนังสือพงศาวดาร ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่ 2 ของหนังสือพงศาวดารในคัมภีร์ฮีบรู หนังสือพงศาวดารรวบรวมจากแหล่งข้อมูลที่เก่ากว่าโดยบุคคลหรือกลุ่มบุคคลที่ไม่ทราบตัวตน ซึ่งนักวิชาการสมัยใหม่เรียกว่าเป็น "ผู้เขียนหนังสือพงศาวดาร" (the Chronicler) และมีรูปร่างสุดท้ายที่ทำขึ้นในช่วงปลายศตวรรษที่ 5 หรือ 4 ก่อนคริสตกาล บทที่ 1 ของ 2 พงศาวดารเป็นส่วนหนึ่งของตอนที่เน้นไปที่รัชสมัยของซาโลมอน (2 พงศาวดาร 1 ถึง 9) จุดเน้นของบทนี้คือความรุ่งเรืองและความมั่งคั่งของซาโลมอน
ต้นฉบับ

บทนี้เดิมเขียนด้วยภาษาฮีบรู แบ่งออกเป็น 17 วรรคในคัมภีร์ไบเบิลของศาสนาคริสต์ แต่แบ่งเป็น 18 วรรคในคัมภีร์ฮีบรู ดังการเปรียบเทียบเลขวรรคต่อไปนี้:
| ไทย/อังกฤษ | ฮีบรู |
| --- | --- |
1:1-17
2:1: 1:18
2:2-18: 2:1-17
บทความนี้อิงตามกำหนดเลขวรรคในคัมภีร์ไบเบิลภาษาไทยและภาษาอังกฤษของศาสนาคริสต์โดยทั่วไป
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) และฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5)
ต้นฉบับ > การอ้างอิงในพันธสัญญาเดิม

2 พงศาวดาร 1:1–13: 1 พงศ์กษัตริย์ 3:1–15; สดุดี 45:1 -17; สดุดี 72:1 -20
2 พงศาวดาร 1:14–17: 1 พงศ์กษัตริย์ 10:26–29
การถวายเครื่องบูชาและการอธิษฐานของซาโลมอนที่กิเบโอน (1:1–13)

เนื้อหาในส่วนนี้บันทึกถึงการที่ซาโลมอนเริ่มรัชสมัยของพระองค์สืบทอดจากดาวิดในสหราชาธิปไตย โดยที่ดาวิดได้ทรงเตรียมการสนับสนุนราชกิจของซาโลมอนไว้ล่วงหน้าแล้ว (1 พงศาวดาร 25–29) ในวรรค 3–5 ผู้เขียนหนังสือพงศาวดารพยายามกล่าวรวมสถานที่และสิ่งของสักการะที่ถูกต้องทั้งหมด ได้แก่พลับพลาที่สร้างโดยโมเสสในถิ่นทุรกันดารซึ่งตั้งอยู่ในกิเอโบน (1 พงศาวดาร 16:39; 21:29) และหีบแห่งพันธสัญญาที่ตั้งอยู่ในเต็นท์โดยดาวิดในเยรูซาเล็ม ผู้เขียนหนังสือพงศาวดารตั้งใจนำเสนอ 'ชนชาติใหญ่ ซึ่งไม่สามารถจะนับหรือคำนวณได้' (1 พงศ์กษัตริย์ 3:8) ให้เป็น 'ชนชาติที่มากมายเหมือนผงคลีของแผ่นดินโลก' (วรรค 9) หมายถึงพระสัญญาที่พระเจ้าทรงทำไว้กับยาโคบ (หรือ "อิสราเอล") ในปฐมกาล 28:14  การอ้างถึงพระสัญญาที่จะสร้างราชวงศ์นิรันดร์แก่ดาวิด ('ขอให้พระสัญญาของพระองค์ ที่มีต่อดาวิดเสด็จพ่อของข้าพระองค์เป็นจริง ณ บัดนี้'; เปรียบเทียบกับ 1 พงศาวดาร 17:11-12) หมายถึงวรรค 1 ซึ่งซาโลมอนได้รับการแนะนำในฐานะพระราชโอรสและผู้สืบทอดโดยชอบธรรมของดาวิดโดยการทรงเลือกของพระเจ้า
การถวายเครื่องบูชาและการอธิษฐานของซาโลมอนที่กิเบโอน (1:1–13) > วรรค  3

"ปูชนียสถานสูง": หรือ "สถานนมัสการ"
ความมั่งคั่งของซาโลมอน (1:14–17)

บันทึกเกี่ยวกับความมั่งคั่งของซาโลมอนในส่วนนี้แทบจะเหมือนความในหนังสืออื่น (1 พงศ์กษัตริย์ 10:26-29) ความนี้เป็นการแสดงตัวอย่างของผลสัมฤทธิ์แห่งพระสัญญาของพระเจ้าต่อซาโลมอนในกิเอโอน
ความมั่งคั่งของซาโลมอน (1:14–17) > วรรค 17

"เงิน 600 เชเขล": ประมาณ 15 ปอนด์หรือ 6.9 กิโลกรัม
"เชเขล": ประมาณ 2/5 ออนซ์หรือ 11 กรัม
"150 เชเขล": ประมาณ 3¾ ปอนด์หรือ 1.7 กิโลกรัม
ดูเพิ่ม

เชื้อสายของดาวิด
พลับพลา
หีบแห่งพันธสัญญา
ส่วนในคัมภีร์ไบเบิลที่เกี่ยวข้อง: ปฐมกาล 28, อพยพ 40, 1 พงศ์กษัตริย์ 3, 1 พงศ์กษัตริย์ 10, สดุดี 45, สดุดี 72, 1 พงศาวดาร 16, 1 พงศาวดาร 29
บรรณานุกรม

Ackroyd, Peter R (1993). "Chronicles, Books of".  ใน Metzger, Bruce M; Coogan, Michael D (บ.ก.). The Oxford Companion to the Bible. Oxford University Press. pp. 113–116. ISBN 978-0195046458.
Bennett, William (2018). The Expositor's Bible: The Books of Chronicles. Litres. ISBN 978-5040825196.
Coogan, Michael David (2007).  Coogan, Michael David; Brettler, Marc Zvi; Newsom, Carol Ann; Perkins, Pheme (บ.ก.). The New Oxford Annotated Bible with the Apocryphal/Deuterocanonical Books: New Revised Standard Version, Issue 48 (Augmented 3rd ed.). Oxford University Press. ISBN 9780195288810.
Mabie, Frederick (2017). "I. The Chronicler's Genealogical Survey of All Israel".  ใน Longman III, Tremper; Garland, David E (บ.ก.). 1 and 2 Chronicles. The Expositor's Bible Commentary. Zondervan. pp. 267–308. ISBN 978-0310531814. สืบค้นเมื่อ December 6, 2019.
Mathys, H. P. (2007). "14. 1 and 2 Chronicles".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 267–308. ISBN 978-0199277186. สืบค้นเมื่อ February 6, 2019.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: William B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น

คำแปลในศาสนายูดาห์:
Divrei Hayamim II - II Chronicles - Chapter 1 (Judaica Press) in Hebrew and English translation [with Rashi's commentary] at Chabad.org
คำแปลในศาสนาคริสต์:
Online Bible at GospelHall.org (ESV, KJV, Darby, American Standard Version, Bible in Basic English)
2 Chronicles Chapter 1. Bible Gateway
2 พงศาวดาร 1. YouVersion
47 หมีใหญ่ บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของดาว 47 หมีใหญ่ บี
ดาวฤกษ์แม่
| ดาวฤกษ์ | ดาวฤกษ์ | 47 หมีใหญ่ |
| กลุ่มดาว | กลุ่มดาว | กลุ่มดาวหมีใหญ่ |
| ไรต์แอสเซนชัน | (α) | 10h 59m 28.0s |
| เดคลิเนชัน | (δ) | +40° 25′ 49″ |
| ความส่องสว่างปรากฏ | (mV) | 5.03 |
| ระยะห่าง | ระยะห่าง | 45.9 ly (14.06 pc) |
| ชนิดสเปกตรัม | ชนิดสเปกตรัม | G1V |
| มวล | (m) | 1.08 M☉ |
| รัศมี | (r) | 1.172 ± 0.111 R☉ |
| อุณหภูมิ | (T) | 5887 ± 3.8 K |
| ความเป็นโลหะ | [Fe/H] | 0.04 |
| อายุ |  | 6.03 พันล้านปี |
องค์ประกอบวงโคจร
| กึ่งแกนเอก | (a) | 2.10 ± 0.02 AU |
|   |   | ~14.9 mas |
| จุดใกล้ที่สุดจากดาวฤกษ์แม่ | (q) | 2.03 ± 0.05 AU |
| จุดไกลที่สุดจากดาวฤกษ์แม่ | (Q) | 2.17 ± 0.05 AU |
| ความเยื้องศูนย์กลาง | (e) | 0.032 ± 0.014 |
| คาบการโคจร | (P) | 1078 ± 2 d (~2.95 y) |
| ความเร็ว | (υ) | 21.3 ± 0.3 km/s |
| มุมของจุดใกล้ที่สุด | (ω) | 334 ± 23° |
| เวลาที่เข้าใกล้ดาวฤกษ์แม่ที่สุด | (T0) | 2,451,917+63 −76 JD |
| ครึ่งแอมพลิจูด | (K) | 49.00 ± 0.87 m/s |
ลักษณะทางกายภาพ
| มวลอย่างต่ำ | (m sin i) | 2.53+0.07 −0.06 MJ |
ข้อมูลการค้นพบ
| ค้นพบเมื่อ | ค้นพบเมื่อ | 17 มกราคม ค.ศ. 1996 |
| ค้นพบโดย | ค้นพบโดย | Marcy and Butler et al. |
| วิธีตรวจจับ | วิธีตรวจจับ | Doppler spectroscopy |
| สถานที่ที่ค้นพบ | สถานที่ที่ค้นพบ |  สหรัฐ |
| สถานะการค้นพบ | สถานะการค้นพบ | ได้รับการยืนยัน |
ชื่ออื่น
47 UMa b, HD 95128 b, HIP 53721 b, HR 4277 b, Gliese 407 b
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
47 หมีใหญ่ บี (อังกฤษ: 47 Ursae Majoris b) หรือตะเภาทอง เป็นดาวเคราะห์นอกระบบที่อยู่ห่างจากโลกประมาณ 46 ปีแสง ตั้งอยู่ในกลุ่มดาวหมีใหญ่ ดาวเคราะห์ดวงนี้ถูกค้นพบที่ตั้งอยู่ในวงโคจรเป็นระยะเวลานานรอบดาวฤกษ์ 47 หมีใหญ่ ในเดือนมกราคม ค.ศ. 1996 มีมวลอย่างต่ำ 2.53 เท่าของดาวพฤหัสบดี
แหล่งข้อมูลอื่น

"47 Ursae Majoris". SolStation. เก็บจากแหล่งเดิมเมื่อ 2008-05-11. สืบค้นเมื่อ 2008-06-26.
"47 Ursae Majoris b". Planet Quest. คลังข้อมูลเก่าเก็บจากแหล่งเดิมเมื่อ 2013-10-06. สืบค้นเมื่อ 2013-10-05.
"47 Ursae Majoris b". Exoplanet Data Explorer. สืบค้นเมื่อ 2013-10-05.
| ด ค กระบบดาวเคราะห์ 47 หมีใหญ่ |
| --- | --- |
ดาวฤกษ์:  47 หมีใหญ่ 
ดาวเคราะห์:  47 หมีใหญ่ บี  47 หมีใหญ่ ซี  47 หมีใหญ่ ดี 
พิกัด:  10h 59m 28.0s, +40° 25′ 49″
5 วูเมน

1999 ซิงเกิลประชาสัมพันธ์โดยพรินซ์
| "5 วูเมน"> ซิงเกิลประชาสัมพันธ์โดยพรินซ์.จากอัลบั้มThe Vault: Old Friends 4 Sale |
| --- | --- |
วางจำหน่าย: ปลายฤดูร้อน 1999
บันทึกเสียง: ปลายเดือนสิงหาคม/ต้นเดือนกันยายน 1990
สตูดิโอ: Warner Pioneer Studio (โตเดียว ญี่ปุ่น) 
แนวเพลง: บลูส์
ความยาว: 5:13
ค่ายเพลง: วอร์เนอร์บราเธอส์
ผู้ประพันธ์เพลง: พรินซ์
โปรดิวเซอร์: พรินซ์
5 วูเมน (อังกฤษ: 5 Women) เป็นเพลงของพรินซ์ จากอัลบั้มในปี ค.ศ. 1999 The Vault: Old Friends 4 Sale โดยวางจำหน่ายเป็นซิงเกิลโปรโมดที่ 2 โดยเฉพาะในประเทศเยอรมนีได้รับการออกอากาศทางวิทยุนอกเหนือไปจากแผ่นซีดี
ในเดือนกรกฎาคม ค.ศ. 1999 พรินซ์ได้ประกาศออกวางแผนอัลบั้ม The Vault: Old Friends 4 Sale โดยเป็นเพลงที่ไม่เคยเผยแพร่ที่ไหนมาก่อนจากความร่วมมือของเขากับ Warner Bros. Records ที่บันทึกเสียงลงตลอดช่วงปี 1985 และ 1994 และได้รับการส่งเสริมโดยการเปิดตัวของซิงเกิล "Extraordinary" ในวันที่ 10 มิถุนายน ค.ศ. 1999
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "5 Women" | 5:13 |
ซีอาเมซิชเชอวัคท์พาราเดอ

เพาล์ ลิงเคอ นายแตรผู้ประพันธ์เพลง
ซีอาเมซิชเชอวัคท์พาราเดอ (เยอรมัน: Siamesische wachtparade) เป็นเพลงมาร์ชเยอรมัน บรรเลงโดยเพาล์ ลิงเคอ (Paul Lincke) ณ พระราชวังวิลเฮ็ลมส์เฮอเออ (Schloss Wilhelmshöhe) เมืองคัสเซิล จักรวรรดิเยอรมัน เพื่อถวายพระเกียรติแด่พระบาทสมเด็จพระจุลจอมเกล้าเจ้าอยู่หัว ใน ค.ศ. 1908 และได้รับพระราชทานชื่อเพลงโดยจักรพรรดิวิลเฮ็ล์มที่ 2 เพลงนี้มีท่วงทำนองบรรยายภาพการเดินแถวของทหาร โดยมีดนตรีบรรเลงนำไปข้างหน้า เมื่อขบวนเดินใกล้เข้ามาเพลงจะเริ่มดังขึ้น และเมื่อขบวนเดินลับไปเพลงจะค่อย ๆ เบาลง
5535 แอนน์แฟรงก์

ภาพดาวเคราะห์น้อยแอนน์แฟรงก์ ถ่ายจากยานอวกาศสตาร์ดัสต์
5535 แอนน์แฟรงก์ (อังกฤษ: 5535 Annefrank) เป็นดาวเคราะห์น้อยที่อยู่ในแถบดาวเคราะห์น้อยหลักด้านใน เป็นสมาชิกดวงหนึ่งในตระกูลดาวเคราะห์น้อยออกัสตา ค้นพบโดยคาร์ล ไรน์มุท (Karl Reinmuth) เมื่อปี ค.ศ. 1942 ตั้งชื่อตามอันเนอ ฟรังค์ เด็กหญิงชาวเยอรมัน/ดัตช์เชื้อสายยิว เจ้าของบันทึกผู้โด่งดังซึ่งเสียชีวิตในค่ายกักกันระหว่างสงครามโลกครั้งที่สอง ชื่อของดาวเคราะห์น้อยนี้เพิ่งตั้งขึ้นในปี ค.ศ. 1995
วันที่ 2 พฤศจิกายน ค.ศ. 2002 ยานสำรวจอวกาศสตาร์ดัสต์ได้เดินทางผ่านดาวเคราะห์น้อยนี้ที่ระยะห่าง 3,079 กิโลเมตร และได้ถ่ายภาพของดาวเคราะห์น้อยไว้ จากภาพแสดงให้เห็นขนาดของดาวเคราะห์น้อยที่ 6.6 × 5.0 × 3.4 กิโลเมตร ซึ่งใหญ่เป็น 2 เท่าจากที่เคยคาดกันมาก่อน และมีรูปร่างบิดเบี้ยวเต็มไปด้วยแอ่ง ค่าการสะท้อนแสงของแอนน์แฟรงก์คำนวณได้ประมาณ 0.24
แหล่งข้อมูลอื่น

ภาพถ่ายจากยานสตาร์ดัสต์ เก็บถาวร 2011-09-27 ที่ เวย์แบ็กแมชชีน
51 ม้าบิน

| --- | --- |
 วงกลมสีแดง แสดงตำแหน่งของ 51 ม้าบินในกลุ่มดาวม้าบิน
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวม้าบิน

ไรต์แอสเซนชัน: 22h 57m 28.0s
เดคลิเนชัน: +20° 46′ 08″
ความส่องสว่างปรากฏ (V): 5.49
คุณสมบัติ
ชนิดสเปกตรัม: G2.5IVa หรือ G4-5Va
ดัชนีสี U-B: 0.22
ดัชนีสี B-V: 0.67
ดัชนีสี V-R: 0.37
ดัชนีสี R-I: 0.32
ชนิดดาวแปรแสง: ไม่แน่ชัด
มาตรดาราศาสตร์
ความเร็วแนวเล็ง (Rv): -33.7 km/s
การเคลื่อนที่เฉพาะ (μ):  RA: 208.07 mas/yr   Dec.: 60.96 mas/yr 
พารัลแลกซ์ (π): 65.10 ± 0.76 mas
ระยะทาง: 50.1 ly  (15.4 pc)
ความส่องสว่างสัมบูรณ์ (MV): 4.51
รายละเอียด

มวล: 1.06 M☉
รัศมี: 1.15-1.4 R☉
แรงโน้มถ่วงที่พื้นผิว (log g): 3.89-4.21
กำลังส่องสว่าง: 1.30 L☉
อุณหภูมิ: 5,665 K
ค่าความเป็นโลหะ: 160%
การหมุนตัว: 37 d 
อายุ: 7.5-8.5 × 109 ปี

ชื่ออื่น
 จีเจ 882, เอชอาร์ 8729, บีดี +19°5036, เอชดี 217014, แอลทีที 16750, เอสเอโอ 90896, เอชไอพี 113357. 
ฐานข้อมูลอ้างอิงอื่น
SIMBAD: data
ARICNS: data
สารานุกรมดาวเคราะห์นอกระบบ: data
ดาว 51 ม้าบิน
51 ม้าบิน (อังกฤษ: 51 Pegasi) เป็นดาวฤกษ์คล้ายดวงอาทิตย์ อยู่ห่างจากโลก 15.4 พาร์เซ็ก (50.1 ปีแสง) ในกลุ่มดาวม้าบิน เป็นดาวฤกษ์คล้ายดวงอาทิตย์ดวงแรกที่ตรวจพบว่ามีดาวเคราะห์โคจรอยู่รอบๆ โดยมีการประกาศการค้นพบเมื่อ ค.ศ. 1995
ดาวเคราะห์ 51 ม้าบิน บี และดาวเอกของมัน
การประกาศการค้นพบดาวเคราะห์นอกระบบรอบดาวนี้ ประกาศเมื่อ 6 ตุลาคม ค.ศ. 1995 โดย มิเชล ไมยอร์ และ ดีดีเย เกโล ตรวจพบด้วยวิธีการการตรวจวัดความเร็วแนวเล็ง ที่หอดูดาว de Haute-Provence โดยใช้เครื่องสเปกโตรกราฟ ELODIE
ดาวฤกษ์นี้มีความส่องสว่างปรากฏ เท่ากับ 5.49 ดังนั้นจึงสามารถมองเห็นจากโลกได้โดยอาศัยเพียงกล้องสองตา หรืออาจมองเห็นได้ด้วยตาเปล่าในคืนเดือนมืดที่ฟ้าเปิด 51 ม้าบินดาวแคระสีเหลือง อายุประมาณ 7,500 ล้านปี ซึ่งแก่กว่าดวงอาทิตย์ของเรา มีมวลมากกว่าดวงอาทิตย์ราว 4-6% และมีค่าความเป็นโลหะสูงกว่า มีไฮโดรเจนน้อยกว่า จากค่าสเปกตรัมของดาวจัดว่าเป็นดาวฤกษ์ประเภท G2.5V หรือ G4-5Va
ปี ค.ศ. 1996 นักดาราศาสตร์ บาลิวนาส โซโกลอฟ และ ซูน รายงานผลการตรวจวัด 51 ม้าบิน ได้ว่ามีเส้นสเปกตรัมของ แคลเซียม II เอช และ เค และสามารถวัดคาบการหมุนรอบตัวเองได้ที่ 37 วัน
แหล่งข้อมูลอื่น

Extrasolar Visions: 51 Pegasi เก็บถาวร 2007-09-30 ที่ เวย์แบ็กแมชชีน
51 Pegasi at SolStation.com.
nStars database entry เก็บถาวร 2004-08-14 ที่ เวย์แบ็กแมชชีน
David Darling's encyclopedia
ชาโน แพมเบอร์เกอร์

| ชาโน แพมเบอร์เกอร์ |
| --- | --- |
เกิด: 18 พฤษภาคม พ.ศ. 2538 (29 ปี)
การศึกษา: คณะนิติศาสตร์ มหาวิทยาลัยรามคำแหง
อาชีพ: นักแสดง
ส่วนสูง: 183 เซนติเมตร (6 ฟุต 0 นิ้ว)

ยศที่ได้รับการแต่งตั้ง
รับใช้:  ไทย
แผนก/สังกัด: ทหารพราน กองทัพบกไทย
ประจำการ: พ.ศ. 2557–ปัจจุบัน
ชั้นยศ: อาสาสมัครทหารพราน (ทหารพราน) พลทหาร (กองทัพบกไทย)
หน่วย: กรมทหารพรานที่ 33 (พ.ศ. 2557) กองพลทหารราบที่ 11 (พ.ศ. 2559) กรมทหารพรานที่ 46 (พ.ศ. 2561)
การยุทธ์: ความไม่สงบในชายแดนภาคใต้ของประเทศไทย
 
ชาโน แพมเบอร์เกอร์ (เยอรมัน: Chano Pemberger; 18 พฤษภาคม พ.ศ. 2538 – ) เป็นนักแสดงสายเลือดไทย–ออสเตรีย–เยอรมัน และได้ทำหน้าที่เป็นอาสาสมัครทหารพรานในภารกิจความไม่สงบในชายแดนภาคใต้ของประเทศไทย
ประวัติ

ชาโน แพมเบอร์เกอร์ เป็นบุตรคนโต และมีน้องสาว 1 คน โดยมีบิดาเป็นชาวออสเตรีย–เยอรมัน และมีปู่เป็นทหารในสงครามโลกครั้งที่สอง ซึ่งครอบครัวของชาโนทำธุรกิจนำเข้า–ส่งออกอาหารสัตว์
ในภายหลัง ชาโนได้มีผลงานการแสดงละครโทรทัศน์ทางช่อง 7 และ ช่อง 3 มาก่อน อาทิ หลงเงาจันทร์ ปู่โสมเฝ้าทรัพย์ ก๊วนคานทองกับแก๊งพ่อปลาไหล, นางร้ายซัมเมอร์ และวัยแสบสาแหรกขาด
ปัจจุบัน เขากำลังศึกษาในคณะนิติศาสตร์ มหาวิทยาลัยรามคำแหง
การเป็นทหาร

ชาโน แพมเบอร์เกอร์ เคยเป็นอาสาสมัครทหารพราน ที่หน่วยเฉพาะกิจกรมทหารพรานที่ 33 อำเภอธารโต จังหวัดยะลา เมื่อ พ.ศ. 2557 ส่วนในปี พ.ศ. 2559 เขาได้สมัครเป็นทหารของกองทัพบกไทย ที่กองพลทหารราบที่ 11 ก่อนที่จะกลับมาสมัครเป็นอาสาสมัครทหารพรานอีกครั้งในปี พ.ศ. 2561 ที่กรมทหารพรานที่ 46 อำเภอเมืองนราธิวาส จังหวัดนราธิวาส
เกียรติประวัติ

พ.ศ. 2559 ชาโน แพมเบอร์เกอร์ ได้รับเกียรติเป็นผู้ตีกลองชนะประโคมย่ำยามถวายแด่พระบรมศพพระบาทสมเด็จพระปรมินทรมหาภูมิพลอดุลยเดช
ชีวิตส่วนตัว

ด้านชีวิตส่วนตัว ชาโนตั้งปนิธานว่าจะนำรายได้จากการเป็นนักแสดงไปช่วยเหลือแบ่งปันที่จังหวัดปัตตานี
ผลงานการแสดง > ภาพยนตร์

พ.ศ. 2549 – 13 เกมสยอง รับบทเป็น ภูชิต ช่วงอายุ 11 ปี
ผลงานการแสดง > ละครโทรทัศน์

พ.ศ. 2549 - หลงเงาจันทร์ รับบทเป็น ธนาคิม (เอ) (วัยเด็ก) ช่อง 7
พ.ศ. 2550 - ปู่โสมเฝ้าทรัพย์ รับบทเป็น ขุนพิชิตพล (วัยเด็ก) ช่อง 7
พ.ศ. 2557 – นางร้ายซัมเมอร์ รับบทเป็น บอย ช่อง 3
พ.ศ. 2557 – ก๊วนคานทองกับแก๊งพ่อปลาไหล รับบทเป็น ชาโน ช่อง 3
พ.ศ. 2559 – วัยแสบสาแหรกขาด รับบทเป็น ถวายชัย (หวาย) ช่อง 3 HD
พ.ศ. 2562 – วัยแสบสาแหรกขาด โครงการ 2 รับบทเป็น ถวายชัย (หวาย) (รับเชิญ) ช่อง 3 HD
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 19 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
ชาโน แพมเบอร์เกอร์ ที่อินสตาแกรม
noicon
บทความเสียงวิกิพีเดีย
7 ปี โลกไม่มีวันลืม

| 7 ปี โลกไม่มีวันลืม |
| --- | --- |
Seven Years in Tibet film poster.
กำกับ: Jean-Jacques Annaud
เขียนบท: Heinrich Harrer (book) Becky Johnston
อำนวยการสร้าง: Jean-Jacques Annaud Iain Smith John H. Williams
นักแสดงนำ: แบรด พิตต์ David Thewlis Danny Denzongpa
ดนตรีประกอบ: John Williams
ผู้จัดจำหน่าย: TriStar Pictures
วันฉาย: 8 ตุลาคม , พ.ศ. 2540 (USA)
ความยาว: 139 min.
ประเทศ:  สหรัฐ
ภาษา: ภาษาอังกฤษ ภาษาเยอรมัน ภาษาแมนดาริน ภาษาทิเบต
ทุนสร้าง: $70,000,000 US (est.)
เซเวนเยียร์สอินทิเบต (อังกฤษ: Seven Years in Tibet) เป็นภาพยนตร์ที่สร้างจากหนังสืออัตชีวประวัติของไฮน์ริค ฮาร์เรอร์ นักไต่เขาชาวออสเตรียที่ใช้ชีวิตอยู่ในทิเบตระหว่างปี ค.ศ. 1944 ถึง 1951 ในระหว่างสงครามโลกครั้งที่สอง จนถึงการรุกรานทิเบตโดยกองทัพปลดปล่อยประชาชนจีน มีชื่อภาษาไทยว่า "7 ปี โลกไม่มีวันลืม"
ภาพยนตร์เรื่องนี้กำกับโดยฌอง ฌากส์ อันโน นำแสดงโดยแบรด พิตต์ และเดวิด ทีวลิส รับบทเป็นไฮน์ริค แฮร์เรอร์ และปีเตอร์ ออฟชไนเตอร์ สองนักไต่เขาชาวออสเตรียที่ขณะนั้นอยู่ใต้การปกครองของนาซีเยอรมนี ทั้งสองเป็นตัวแทนของเยอรมนีในการพิชิตยอดเขานังกาปาร์บัต บนเทือกเขาหิมาลัย แต่เมื่อเยอรมนีประกาศสงครามกับสหราชอาณาจักรจึงถูกจับตัวเป็นเชลยสงคราม และส่งเข้าค่ายกักกัน ทั้งสองหลบหนีออกมาจากค่ายและเดินเท้าขึ้นเหนือไปสู่ทิเบต ได้พบกับทะไลลามะ องค์ที่สิบสี่ในวัยเด็ก ได้เป็นครูสอนวิชาภูมิศาสตร์และดาราศาสตร์ให้กับพระองค์ และเป็นที่ปรึกษาทางการทหารให้กับกองทัพทิเบต ทั้งสองใช้ชีวิตอยู่ในพระราชวังโปตาลาเป็นเวลาเจ็ดปีจนกระทั่งองค์ทะไลลามะทรงเข้าพิธีครองบัลลังก์อย่างเป็นทางการ และเดินทางกลับออสเตรียหลังจากกองทัพปลดปล่อยประชาชนจีน เข้ารุกรานทิเบตในปี ค.ศ. 1950
ภาพยนตร์เรื่องนี้แต่งดนตรีประกอบภาพยนตร์โดยจอห์น วิลเลียมส์ มีโยโย มาเป็นนักดนตรีโซโล ภาพยนตร์ถ่ายทำส่วนใหญ่ในอาร์เจนตินา โดยมีภาพฟุตเตจบางส่วนได้มาจากการลักลอบถ่ายทำในสถานที่จริง  บางส่วนถ่ายทำในเนปาล ชิลี และแคนาดา เนื้อหาในภาพยนตร์นำเสนอภาพทะไลลามะ องค์ที่สิบสี่ในทางบวก และกองทัพปลดปล่อยประชาชนในทางลบ  ส่งผลให้ผู้กำกับและนักแสดงนำทั้งสอง ถูกห้ามเข้าประเทศจีน
แหล่งข้อมูลอื่น

Seven Years in Tibet ที่อินเทอร์เน็ตมูวีเดตาเบส  (1997)
The Wild Things of God: Seven Years in Tibet เก็บถาวร 2008-02-13 ที่ เวย์แบ็กแมชชีน
300 มหาศึกกำเนิดอาณาจักร

| 300 มหาศึกกำเนิดอาณาจักร |
| --- | --- |
ใบปิดภาพยนตร์
กำกับ: โนม เมอร์โร
บทภาพยนตร์:   เคิร์ต จอห์นสแตด  แซ็ค สไนเดอร์ 
สร้างจาก: Xerxes โดย แฟรงก์ มิลเลอร์
อำนวยการสร้าง:   มาร์ก แคนตัน  เบอร์นี โกลด์มันน์  จานนี นันนารี  ดีบอราห์ สไนเดอร์  แซ็ค สไนเดอร์ 
นักแสดงนำ:   ซัลลิแวน สเตเพิลตัน  อีวา กรีน  ลีนา ฮีดดี  ฮันส์ แมทีสัน  เดวิด เวนแฮม  โรดรีกู ซานโตรู 
กำกับภาพ: ไซมอน ดักแกน
ตัดต่อ:   ไวแอตต์ สมิธ  เดวิด เบรนเนอร์ 
ดนตรีประกอบ: จังกีเอกซ์แอล
บริษัทผู้สร้าง:   เลเจนดารีพิกเจอส์  ครูเอลแอนด์อันยูชวลฟิล์มส์  แอตมอสเฟียร์พิกเจอส์  ฮอลลีวูดแกงค์โปรดักชันส์  
ผู้จัดจำหน่าย: วอร์เนอร์บราเธอร์ส
วันฉาย: 6 มีนาคม ค.ศ. 2014 (ไทย) 7 มีนาคม ค.ศ. 2014 (สหรัฐอเมริกา)
ความยาว: 102 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 110 ล้านดอลลาร์สหรัฐ
ทำเงิน: 337.6 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
300 มหาศึกกำเนิดอาณาจักร (อังกฤษ: 300: Rise of an Empire) เป็นภาพยนตร์ประวัติศาสตร์/สงคราม/จินตนิมิต กำกับโดยโนม เมอร์โร ร่วมอำนวยการสร้างและเขียนบทโดยแซ็ค สไนเดอร์ โดยอิงจากหนังสือการ์ตูนชื่อ Xerxes ของแฟรงก์ มิลเลอร์ นำแสดงโดยซัลลิแวน สเตเพิลตัน, อีวา กรีน, ลีนา ฮีดดี, ฮันส์ แมทีสัน, เดวิด เวนแฮมและโรดรีกู ซานโตรู ภาพยนตร์เรื่องนี้เป็นภาคต่อจาก 300 ขุนศึกพันธุ์สะท้านโลก โดยดำเนินเรื่องไปพร้อมกับภาคก่อนและมีเหตุการณ์ในยุทธนาวีที่อาร์ทีมีเซียมและยุทธนาวีที่ซาลามิส ออกฉายในประเทศสหรัฐอเมริกาเมื่อวันที่ 7 มีนาคม ค.ศ. 2014